OpenLLM-France/wikimedia huggingface dataset:
# Gran Premi Abimota

El Gran Premi Abimota (en portuguès Grande Prémio Abimota), és una competició ciclista per etapes que es disputa anualment per les carreteres portugueses. La cursa es creà el 1977 amb el nom de Gran Premi Duas Rodas. Dos anys després adoptà el nom actual.

## Palmarès

| Any | Vencedor | Segon | Tercer |
| 1977 | Flávio Henriques | | |
| 1978 | Fernando Mendes | Marco Chagas | Adelino Teixeira |
| 1979 | Firmino Bernardino | | |
| 1980 | António Alves | | |
| 1981 | Adelino Teixeira | | |
| 1982 | Adelino Teixeira | | |
| 1983 | António Alves | | |
| 1984 | António Pinto | | |
| 1985 | José Amaro | | |
| 1986 | António Pinto | | |
| 1987 | Joaquim Gomes | | |
| 1988-89 | No disputat | No disputat | No disputat |
| 1990 | Fernando Batista | | |
| 1991 | Joaquim Adrego Andrade | Antonio Rodrigues | |
| 1992 | Luís Santos | | |
| 1993 | Fernando Carvalho | Joaquim Alberto Dias Salgado | Carlos Alberto Silva Marta |
| 1994 | Youri Sourkov | Paulo Jorge de Moura Ferreira | Jorge Mendes Carvalho |
| 1995 | Romes Gainetdinov | Paulo Ferreira | Vidal Fitas |
| 1996 | Delmino Pereira | | |
| 1997 | José Azevedo | Joaquim Gomes | Joaquim Sampaio |
| 1998 | Joaquim Adrego Andrade | Carlos Carneiro | Carlos Marta |
| 1999 | Rui Lavarinhas | José Azevedo | Vítor Gamito |
| 2000 | Gustavo Otero | Michele Laddomada | Luis Javier Castellano |
| 2001 | Joaquim Sampaio | Nuno Silva | David García Dapena |
| 2002 | Nuno Ribeiro | Pedro Miguel Lopes | Francisco Pérez |
| 2003 | Vicente Reynés | David García Dapena | Gustavo Domínguez |
| 2004 | Pedro Soeiro | Claudio Faria | Luís Miguel Sarreira |
| 2005 | Célio Sousa | Jordi Grau | Pedro Soeiro |
| 2006 | Tiago Machado | Ricardo Mestre | José Ramón Troncoso |
| 2007 | Vítor Rodrigues | Claudio Faria | Heldér Oliveira |
| 2008 | Filipe Cardoso | Francisco José Pacheco | Pedro Soeiro |
| 2009 | Joaquim Sampaio | Hernâni Brôco | José Mendes |
| 2010 | Annul·lat | Annul·lat | Annul·lat |
| 2011 | Edgar Pinto | César Fonte | António Amorim |
| 2012 | Moisés Dueñas | Joni Brandão | António Carvalho |
| 2013 | Sérgio Ribeiro | Jorge Martín Montenegro | Filipe Cardoso |
| 2014 | Eduard Prades | Arkaitz Durán | César Fonte |
| 2015 | David de la Fuente | Amaro Antunes | Samuel Caldeira |
| 2016 | Filipe Cardoso | Ivo Oliveira | Tomas Vaitkus |
| 2017 | Vicente García de Mateos | Filipe Cardoso | César Fonte |

## Enllaços externs

* Palmarès a sitiodeciclismo.net
* Palmarès a museociclismo.it
# Fulton

«Fulton» té aquests significats:
* Fulton (Alabama)
* Fulton (Dakota del Sud)
* Fulton (Illinois)
* Fulton (Indiana)
* Fulton (Kansas)
* Fulton (Kentucky)
* Fulton (Mississipi)
* Fulton (Missouri)
* Fulton (Ohio)
* Fulton Fish Market, mercat de peix i de productes del mar més importants dels Estats Units a New York
* Fulton Street (Manhattan), carrer de Manhattan, a New York
* Canal Fulton, població dels Estats Units a l'estat d'Ohio
* South Fulton, població dels Estats Units a l'estat de Tennessee
* Robert Fulton (Fulton Township, Pennsilvània, 1765 − Nova York, 1815), inventor estatunidenc
# Eleccions legislatives neerlandeses de 1922

Les eleccions legislatives neerlandeses de 1922 se celebraren el 5 de juliol de 1922, per a renovar els 100 membres de la Tweede Kamer. Continuà el govern de coalició presidit pel catòlic Charles Ruijs de Beerenbrouck.

## Resultats

← Eleccions legislatives neerlandeses, 1922 → :
| Partit | Partit | % | Escons |
| | Lliga General dels Caucus Catòlics Romans (ABRKK) | 29,9 | 32 |
| | Partit Socialdemòcrata dels Treballadors (SDAP) | 19,4 | 20 |
| | Partit Antirevolucionari (ARP) | 13,7 | 16 |
| | Unió Cristiana Històrica (CHU) | 10,9 | 11 |
| | Partit d'Estat Liberal (LSP) | 9,3 | 10 |
| | Lliga Democràtica per la Llibertat de Pensament (VDB) | 4,6 | 5 |
| | Partit Comunista d'Holanda (CPN) | 1,8 | 2 |
| | Plattelandersbond (PLB) | 1,6 | 2 |
| | Partit Polític Reformat (SGP) | 0,9 | 1 |
| | Partit Liberal (LP) | | 1 |
| Total | Total | - | 100 |
# Fretin

Fretin és un municipi francès, situat a la regió dels Alts de França, al departament del Nord. L'any 2006 tenia 3.239 habitants. Limita al nord-oest amb Lesquin, al nord-est amb Sainghin-en-Mélantois, a l'est amb Péronne-en-Mélantois, al sud-oest amb Avelin, al sud amb Ennevelin i al sud-est amb Templeuve-en-Pévèle.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.598 | 2.634 | 2.645 | 2.565 | 2.873 | 2.997 | 3.239 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Béatrice Mullier | PS |
# Dorsal de Carlsberg

La Dorsal de Carlsberg és la secció nord de la dorsal índia central, un límit de plaques tectòniques divergents entre la placa africana i la placa indoaustraliana, que travessa les regions occidentals de l'oceà Índic.
La dorsal de la qual forma part la dorsal de Carlsberg s'estén cap al nord des d'una cruïlla de punt triple prop de l'illa de Rodrigues (el punt triple de Rodrigues) fins a una unió amb la zona de fractura d'Owen. La dorsal va començar la seva propagació cap al nord a finals del Maastrichtià i va arribar a l'incipient mar d'Aràbia a l'Eocè. Després va continuar acumulant basalt però no es va propagar durant gairebé 30 Ma. Aleshores, a principis del Miocè va començar a propagar-se cap a l'oest cap al punt calent d'Afar, obrint el golf d'Adèn.
La dorsal de Carlsberg és sísmicament activa, amb un gran terratrèmol registrat pel Servei Geològic dels Estats Units de 7,6 a l'escala sismològica de magnitud de moment el 15 de juliol de 2003.
La dorsal submarina va ser descoberta pel vaixell d'investigació danès Dana durant l'expedició oceanogràfica al voltant del món de la Fundació Carlsberg (1928–1930), més coneguda com la 2a expedició Dana, i porta el nom de la Fundació Carlsberg, que va finançar tota l'expedició i l'anàlisi posterior i publicació de resultats.

## Referències

* ↑ Stein, C.A.; Cochran, J.R. (en anglès) The transition between the Sheba Ridge and Owen Basin: rifting of old oceanic lithosphere. Geophys. J. R. Astron. Soc., 81, 1, 1985, pàg. 47–74.
* ↑ USGS. «M 7.6 - Carlsberg Ridge» (en anglès). United States Geological Survey.
* ↑ Earth and Space (The Open University, 2007), p. 222 and «NGA: Undersea Features History» (en anglès). National Geospatial-Intelligence Agency. Arxivat de l'original el 09-07-2013. [Consulta: 1r desembre 2013].
* ↑ Wolff, Torben (1967). Danish Expeditions on the Seven Seas. Copenhagen: Rhodos.

## Enllaços externs

* Estructura i evolució de la Dorsal de Carlsberg Arxivat 2015-09-24 a Wayback Machine.
* Dues teories de formació de la Dorsal de Carlsberg
* Processament i presentació de dades d'ecosonda multifeix a les dorsals de Carlsberg i de l'Índia central
# Gran Premi Alanya

El Gran Premi Alanya és una competició ciclista d'un sol dia que es disputa a Turquia. La primera edició es disputà el 2018 ja formant part del calendari de l'UCI Europa Tour.

## Palmarès

| Any | Vencedor | Segon | Tercer |
| 2018 | Kiril Pozdniakov | Onur Balkan | Ivan Balikin |
| 2019 | Lucas Carstensen | Iauhèn Karaliok | Patryk Stosz |
| 2020 | Paweł Bernas | Fabian Schormair | Onur Balkan |
| 2021 | Davide Gabburo | Filippo Colombo | Alessandro Tonelli |
| 2022 | Alessio Martinelli | Sindre Kulset | Anatoli Budiak |

## Enllaços externs

* Web oficial Arxivat 2018-02-24 a Wayback Machine. * Alanya Arxivat 2023-10-23 a Wayback Machine.
* Palmarès a procyclingstats.com
# Funció de Prandtl-Meyer

En dinàmica de fluids, la funció de Prandtl-Meyer descriu l'angle a través del qual un fluid pot modificar la seva direcció de manera isentròpicament donats els valors inicials i finals de nombre de Mach. És l'angle màxim a través del qual un flux sònic (Ma = 1) pot girar en una cantonada convexa. Per un gas ideal, s'expressa comː
    ${\begin{aligned}\nu (M)&=\int {\frac {\sqrt {M^{2}-1}}{1+{\frac {\gamma -1}{2}}M^{2}}}{\frac {\,dM}{M}}={\sqrt {\frac {\gamma +1}{\gamma -1}}}\cdot \arctan {\sqrt {{\frac {\gamma -1}{\gamma +1}}(M^{2}-1)}}-\arctan {\sqrt {M^{2}-1}}\\\end{aligned}}$
on $\nu \,$ és la funció de Prandtl-Meyer, $M$ és el nombre de Mach del flux i $\gamma$ és la raó de les capacitats calorífiques.
Per conveni, la constant d'integració és tal que $\nu (1)=0.\,$.
Com que el nombre de Mach va de 1 fins a $\infty$, $\nu \,$ pren valors del 0 fins $\nu _{\text{max}}\,$, onː
    $\nu _{\text{max}}={\frac {\pi }{2}}{\bigg{\sqrt {\frac {\gamma +1}{\gamma -1}}}-1{\bigg )}$
| Per expansions isentròpiques: | $\nu (M_{2})=\nu (M_{1})+\theta \,$ |
| Per compressions isentròpiques: | $\nu (M_{2})=\nu (M_{1})-\theta \,$ |
on $\theta$ és el valor absolut de l'angle a través del qual el flux gira, $M$ és el nombre de Mach del flux i els subíndexs "1" i "2" denoten les condicions inicials i finals respectivament.

## Referències

* Liepmann, Hans W.; Roshko, A. Elements of Gasdynamics. Dover Publications, 2001. ISBN 0-486-41963-0.
# Els Hospitalets

Els Hospitalets és un jaciment arqueològic amb dues etapes registrades: el període del paleolític mitjà i l'època del neolític, i es localitza al terme municipal del Cervià de les Garrigues de la comarca de Garrigues, a la província de Lleida. Aquest jaciment es localitza a l'aire lliure, en uns terrenys agrícoles a la vall del riu Set, conreats amb ametllers, cereals i arbres fruiters.
El jaciment dels Hospitalets va ser descobert l'any 2003 durant la prospecció arqueològica dirigida per Anna Colet Marcé i realitzada a causa del Pla Espacial Urbanístic del Sòl (PEURS) per a l'establiment d'un sistema de regadiu del Canal Segarra-Garrigues presentat pel Departament d'Agricultura, Ramaderia i Pesca de la Generalitat de Catalunya. L'objectiu d'aquesta prospecció fou determinar l'afectació d'aquest projecte sobre el patrimoni arqueològic i paleontològic, i va ser realitzada per membres del Grup d'Investigació Prehistòrica (GIP) de la Universitat de Lleida per encàrrec de l'empresa Regs de Catalunya SA (REGSA). El traçat del canal neix a l'embassament del Rialb, terme municipal d'Oliola, i afecta a 17 municipis de 4 comarques diferents fins que no arriba a l'embassament d'Albagés. Les obres d'aquest projecte varen donar a llum a tota una sèrie jaciments fins aleshores desconeguts.
En la zona que delimita aquest jaciment s'hi va trobar un conjunt de materials format per 5 fragments de sílex, dels quals alguns blocs són de mida mitjana (10x10cm) i els estigmes de les talles no s'aprecien amb claredat; i incloent, a més, que els materials d'aquesta zona presenten superfícies corticals de manera abundant, i estan força patinats i rodats, podem veure que el conjunt és poc significatiu a l'hora d'extreure'n interpretacions.
La tipologia del material lític trobat així com l'absència de material ceràmic permeten proposar la hipòtesi que la cronologia del jaciment es pugui establir entre el paleolític mitjà i el neolític. Tampoc es trobaren estructures associades a aquestes restes materials. Aquest jaciment es troba en una zona on la prospecció ha permès documentar gran quantitat de vestigis d'època prehistòrica que constava de restes lítiques tallades, però que quedà totalment afectada per la construcció de l'embassament, acabat l'any 2013.

## Referències

* 1 2 3 4 5 6 «Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya» (en català). [Consulta: 21 abril 2015].
* ↑ Embassament de l'Albagés

## Bibliografia

* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya. (accés: 21/04/2015).
# Guy Hendrix Dyas

Guy Hendrix Dyas (nascut el 20 d'agost de 1968) és un dissenyador de producció de llargmetratges anglès. Va col·laborar amb Christopher Nolan en el seu thriller de ciència-ficció Origen que li va valer una nominació als premis Oscar així com un Premi BAFTA al millor disseny de producció. El 2017 Dyas va ser nominat a un altre Premi de l'Acadèmia, aquesta vegada pel seu treball a Passengers. El 2010, Dyas es va convertir en el primer dissenyador britànic a guanyar un Goya a la millor direcció artística pel seu treball a l'èpica èpica històrica d'Alejandro Amenábar Agora que es va estrenar al Festival de Cannes de 2009. Dyas havia rebut tres nominacions consecutives al Art Directors Guild al seu treball de disseny de producció Indiana Jones i el regne de la calavera de cristall de Steven Spielberg, Elizabeth: l'edat d'or de Shekhar Kapur i Superman: El retorn de Bryan Singer. Va guanyar un premi ADG el 2011 per Origen. També va obtenir una candidatura al Premi BAFTA el 2007 al millor disseny de producció per Elizabeth: l'edat d'or i durant quatre anys seguits Dyas ha estat nomenat per The Sunday Times com un dels els deu primers britànics que treballen darrere d'una càmera a Hollywood.

## Filmografia

* Robopocalypse (TBA) - Steven Spielberg
* Gemini Man (2019) - Ang Lee
* The Nutcracker and the Four Realms (2018) - Lasse Hallstrom i Joe Johnston
* Passengers (2016) - Morten Tyldum = nominat a l'Oscar al millor disseny de producció
* Steve Jobs (2015) - Danny Boyle
* Blackhat (2015) - Michael Mann
* Origen (2010) - Christopher Nolan = nominat a l'Oscar al millor disseny de producció
* Agora (2009) - Alejandro Amenabar
* Indiana Jones i el regne de la calavera de cristall (2008) - Steven Spielberg
* Elizabeth: l'edat d'or (2007) - Shekhar Kapur
* Superman: El retorn (2006) - Bryan Singer
* El secret dels germans Grimm (2005) - Terry Gilliam
* X-Men 2 (2003) - Bryan Singer

## Referències

* ↑ How ‘Passengers' Production Designer Guy Hendrix Dyas Prepped A Big-Budget Sci-Fi Universe In Ten Weeks, deadline.com, 17 de febrer de 2017

## Enllaços externs

* The Designs of Guy Hendrix Dyas
* Terry Gilliam's The Brothers Grimm Production Design by Guy Hendrix Dyas
* Entertainment Weekly's 2003 "it List" Arxivat 2006-10-16 a Wayback Machine.
* The Art of X2, Newmarket Press
# Eleccions al Parlament de Galícia de 2012

Les eleccions al Parlament de Galícia de 2012 són les eleccions que donaren pas a la VIII legislatura i se celebraren el diumenge 21 d'octubre de 2012, el mateix dia que les eleccions al Parlament del País Basc.

## Resultats electorals

Eleccions al Parlament de Galícia de 2012 :
| Partit | Candidat | Vots | % | Escons | +/- |
| Partido Popular de Galicia (PPdeG) | Alberto Núñez Feijóo | 653.934 | 45,72 | 41 | +3 |
| Partido dos Socialistas de Galicia-PSOE (PSdeG-PSOE) | Pachi Vázquez | 293.671 | 20,53 | 18 | -7 |
| Alternativa Galega de Esquerda (EU-ANOVA) | Xosé Manuel Beiras | 200.101 | 13,99 | 9 | +9 |
| Bloque Nacionalista Galego (BNG) | Francisco Jorquera | 145.389 | 10,16 | 7 | -5 |
| Unión Progreso y Democracia (UPyD) | José Canedo | 21.212 | 1,48 | 0 | = |
| Escanos en Branco (Eb) | - | 17.116 | 1,19 | 0 | N/A |
| Sociedade Civil e Democracia (SCD) | Mario Conde | 15.781 | 1,10 | 0 | N/A |
| Compromiso por Galicia (CxG) | Xoán Bascuas | 14.459 | 1,01 | 0 | = |
| Partido Animalista contra o Maltrato Animal (PACMA) | - | 7.729 | 0,54 | 0 | N/A |
| Democracia Ourensana (DO) | - | 4.203 | 0,29 | 0 | = |
| Partido da Terra (PT) | - | 3.164 | 0,22 | 0 | N/A |
# Districte de Briceni

El districte de Briceni (en romanès Raionul Briceni) és una de les divisions administratives de la República de Moldàvia. La capital és Briceni. L'altra ciutat important és Lipcani. L'u de gener de 2005, la població era de 77.800 habitants.
# Guo Jianmei

Guo Jianmei (Hua County, octubre 1961) és una advocada xinesa, activista pels drets humans i directora d'una ONG d'assistència jurídica per a dones. L'any 2005, va ser una de les 1.000 dones nominades al Premi Nobel de la Pau. El 2010 va rebre el Premi Simone De Beauvoir i el 2011 el Premi Internacional Dona Coratge. Està casada amb l'escriptor, Liu Zhenyun.

## Referències

* ↑ «Secretary Clinton To Host the 2011 International Women of Courage Awards», 30-06-2011. Arxivat de l'original el 2011-06-30. [Consulta: 6 juliol 2018].
* ↑ «Wayback Machine», 04-03-2016. Arxivat de l'original el 2016-03-04. [Consulta: 6 juliol 2018].
* ↑ MAKERS. «Guo Jianmei» (en anglès). [Consulta: 6 juliol 2018].
# Els Fideus

Els Fideus fou un grup de grallers del municipi de Vila-rodona (Alt Camp) format a partir dels anys vint per integrants d'altres colles. El nom del grup prové del renom «Fideu» del graller Anton Ferran Pié que havia format part anteriorment dels Basterons de Vila-rodona i els Nens Xics de Santes Creus.
A finals de la dècada dels anys deu, en Pau Ventura i Boada, el pal de paller dels Nens Xics, deixà el grup, de manera que aquells que hi havien tocat referen la colla cap al 1920 amb el nom dels Fideus de Vila-rodona. A part de l'Anton Ferran, que donava nom al grup, la colla estava formada per un altre membre dels Nens Xics: Ignasi Cunillera i Valldosera d'Aiguamúrcia (gralla) i dos antics membres dels Basterons: en Llorenç Ferrando i Pons (gralla) i en Josep Miquel i Figuerola (timbal).
A principis de la dècada dels trenta, morí Ignasi Cunillera i Jacint Plana i Plana de Puigpelat entrà a la colla com a substitut del timbaler Josep Miquel. Més tard, ja cap als anys quaranta, la colla havia patit molts canvis i ja només hi quedava l’Anton Ferran. Aquest estava acompanyat per Joan Ferrer i Mestre («Jan de Puigpelat») a la gralla i l’Aleix Armengol i Alegret («Barber») de Vilabella al timbal.
Als darrers anys de la colla, Joan Ferrer i Mestre («Jan de Puigpelat») —que també tocà en grups com els Casimiros o els Felius— anà agafant més pes a la colla i cada vegada se'ls conegué més per la colla de Puigpelat. Cal tenir en compte que ens trobem en un moment de decadència del món graller, de manera que era més habitual que els grallers s'ajuntessin de manera esporàdica en funció de les necessitats en comptes de formar colles fixes.

## Referències

* 1 2 3 Bayer, Xavier «El món de la gralla a Vila-rodona» (en línia). La Resclosa, 3, 1999, pàg. 63-73 [Consulta: 28 juliol 2021].
* ↑ Arroyo i Julivert, Salvador «Els grallers del Vendrell: Les colles de la Renaixença Castellera (1926-1936)» (en línia). Miscel·lània penedesenca, 1994, pàg. 593-634 [Consulta: 31 juliol 2021].
# JSON-LD

JSON-LD (sigles en anglès de JavaScript Object Notation for Linked Data, notació Javascript d'objectes per a dades enllaçades) és un mètode de codificació de dades enllaçades mitjançant JSON. Un dels objectius del seu desenvolupament que els programadors poguessin transformar amb poc esforç les dades existents en format JSON a format JSON-LD. Això permet que les dades es puguin serialitzar d'una manera similar a la tradicional en JSON. És una recomanació del World Wide Web Consortium. Inicialment, va ser desenvolupat pel JSON for Linking Data Community Group, i posteriorment fou transferit al grup de treball del RDF per a la seva revisió, millora i estandardització.

## Disseny

JSON-LD està dissenyat al voltant del concepte d'un "context" per a proporcionar assignacions addicionals des de JSON cap a un model RDF. El context enllaça les propietats dels objectes en un document JSON amb els conceptes en una ontologia. Per a relacionar la sintaxi JSON-LD amb RDF, JSON-LD permet fer la conversió de valors a un tipus especificat o etiquetar-los amb un llenguatge. El context es pot incrustar directament en un document JSON-LD o bé posar-lo en un fitxer separat i referenciat des de diferents documents (des de documents JSON tradicionals mitjançant un encapçalament d'enllaç HTTP).

## Exemple

L'exemple anterior descriu una persona basant-se en el vocabulari FOAF. En primer lloc, les dues propietats JSON name i homepage i el tipus Person es relacionen amb conceptes del vocabulari FOAF, i s'especifica que el valor homepage és del tipus @id, és a dir, que és un IRI en la definició de context. Basat en el model RDF, això permet que la persona descrita en el document sigui identificada sense ambigüitat mitjançant un IRI. L'ús d'IRIs resolubles permet que els documents RDF que contenen més informació siguin transcluits, el qual permet als clients descobrir noves dades simplement seguint aquests enllaços; aquest principi es coneix en anglès com Follow Your Nose. Anotant les dades semànticament com en l'exemple, un processador de RDF pot identificar que el document conté informació sobre una persona (@type) i, si el processador entén el vocabulari FOAF, pot determinar quines propietats especifiquen el nom de la persona i la seva pàgina d'inici personal.

## Ús

El Knowledge Graph (gràfic de coneixement) de Google fa servir aquesta codificació.

## Referències

* ↑ «JSON-LD Syntax 1.0», 27-12-2011. [Consulta: 30 desembre 2011].
* ↑ «On Using JSON-LD to Create Evolvable RESTful Services»., M. Lanthaler and C. Gütl in Proceedings of the 3rd International Workshop on RESTful Design (WS-REST 2012) at WWW2012.
* ↑ RDF Working Group This Working Group ended its activities on 1 July 2014 and is now closed.
* ↑ JSON-LD 1.0, A JSON-based Serialization for Linked Data, W3C Recommendation 16 January 2014, 2014-01-16.
* ↑ «Linked Data Patterns, Chapter 5: Follow Your Nose», 27-12-2011. [Consulta: 30 desembre 2011].
* ↑ «Method Entities in Search» (en anglès). [Consulta: 17 octubre 2017].

## Enllaços externs

* JSON-LD.org
# Hola, ¿estás sola?

Hola, ¿estás sola? és una pel·lícula d'Icíar Bollaín amb la qual va debutar com a directora d'un llargmetratge.

## Sinopsi

La pel·lícula tracta de dues noies, Niña (Silke) i Trini (Candela Peña), que viuen a Valladolid. Les dues decideixen anar-se'n de casa perquè la Niña té un conflicte amb el seu pare i la Trini té problemes amb el lloguer. Les dues noies comparteixen el desig de ser independents, lliures i riques. Durant el seu camí les dues treballen d'animadores en un hotel a Màlaga, on surten a la llum les primeres diferències de caràcter. Mentre que a Niña li agrada la vida còmoda, divertida i lliure del seu treball com a animadora, Trini vol una vida sòlida amb la seva pròpia casa. Per la insatisfacció de Trini les dues noies se'n van a Madrid, on viu la mare de Niña, que es diu Mariló (Elena Irureta). Des que va deixar el seu marit i la seva filla, la relació amb Niña no ha sigut bona. Aquesta no vol anar-se'n a Madrid, encara que la Trini aconsegueix convèncer-la. Les tres dones es troben en un saló de perruqueria. Niña no vol tenir contacte amb la seva mare però Trini troba en ella a la mare que mai va tenir. La trama canvia ràpidament quan les dues noies coneixen a un rus que anomenen Olaf, perquè el valor de l'amor guanya importància. Després de diversos petits problemes, el grup decideix obrir un cafè al sud. Amb aquest projecte de cafè es compleix el desig d'una vida millor, però per culpa de la mare de Niña, el viatge no acabarà amb l'obertura del cafè. Malgrat tot, els conflictes no aconsegueixen trencar l'amistat entre Niña i Trini.

## Repartiment

* Silke: Niña
* Candela Peña: Trini
* Álex Angulo: Pepe
* Elena Irureta: Mariló
* Arcadi Levin: Olaf
* Daniel Guzmán: novio

## Palmarès
### 40a Setmana Internacional de Cinema de Valladolid 1995

| Categoria | Persona | Resultat |
| Premi al Millor Nou Director | Icíar Bollaín | Guanyadora |
| Premi del Públic | Premi del Públic | Guanyador |
| Esment Especial | Esment Especial | Guanyador |

### Premis Goya 1995

| Categoria | Persona | Resultat |
| Goya al millor director novell | Icíar Bollaín | Candidat |

## Bibliografia

* "Hola ¿Estás sola?" De Icíar Bollaín: otro discurso, otra estética de Cristina Martínez-Carazo. A: Letras Femeninas, Vol. 28, No. 2 (OTOÑO 2002), pp. 77-94

## Referències

* ↑ Hola, estás sola? a Fotogramas
* ↑ «Seminci palmarés año 1995». Arxivat de l'original el 14 d'abril de 2013. [Consulta: 4 maig 2013].
* ↑ Hola, estás sola? al web dels Premis Goya
# El senyal que esperaves

El senyal que esperaves és el cinquè disc del grup català Els Amics de les Arts. Es va publicar el 18 de setembre de 2020 amb el segell discogràfic d'Universal Music Spain S.L.

## Llista de cançons

Les cançons d'aquest disc són:

## Referències

* ↑ Arts, Els Amics de les. «El senyal que esperaves». [Consulta: 13 març 2021].
# Districte de Brno-město

El districte de Brno-město - (txec) Okres Brno-město - és un districte de la regió de Moràvia Meridional, a la República Txeca. La capital és Brno.

## Llista de municipis

Brno